לאון ולס

לאון וליצקר ולס (בגרמנית: Leon Weliczker Wells; 10 במרץ 1925, סטויאנוב, פולין (כיום באוקראינה) – 19 בדצמבר 2009, פורט לי , ניו ג'רזי) היה מהנדס יהודי-פולני-אמריקאי. בין השנים 1942–1944 היה אסיר במחנה הריכוז לבוב-ינובסקה. במבצע 1005 אולץ לשרוף את גופות האסירים שנרצחו. הוא נמלט ושרד את השואה. לימים היה עד במשפט אייכמן.

קורות חייו
אביו של ולס היה סוחר עצים בעיירה סטויאנוב שבמזרח פולין (כיום באוקראינה). בשנת 1936 עבר האב עם משפחתו לעיר המחוז לבוב. בספטמבר 1939 כבשה ברית המועצות את לבוב כחלק מהנספח הסודי בהסכם ריבנטרופ-מולוטוב. האב הוכרז כקפיטליסט ורכושו הוחרם על ידי הממשל הסובייטי. ביוני 1941 הגישו ולס ואחותו בקשה להתקבל ללימודים באוניברסיטת מוסקבה. באותו חודש פלשה גרמניה לברית המועצות והחלה רדיפת היהודים בלבוב והשמדתם. משפחתו של ולס נכנסה לגטו ובני המשפחה הועסקו בעבודות כפייה. ולס נכלא במחנה הריכוז ינובסקה. ביוני 1942 הצליח להימלט ממבצע רצח המוני שביצעו הגרמנים ביהודי המחנה, וזאת למרות שהיה חולה וחלש. עד דצמבר 1942 הסתתר ביישובים בסביבה, בהם ראדז'ייחוב. הוא שב לגטו לבוב, שכעת היה מחנה עבודה, ועבד בו, בעוד מספר תושבי הגטו יורד כמעט מדי יום עקב גירושים להשמדה.

ביוני 1943 הוצב ולס ביחידת היהודים שהצטוותה להשמיד את הראיות לרצח ההמוני של היהודים על ידי שריפת הגופות וטחינת שרידיהן. חלק מהגופות המרקיבות הוסעו למקום שריפתן וטחינתן במשאיות. היחידה בה עבד ולס פעלה בבריוכוביצ'י , בוברקה, פוסטומיטי  יבוריב, ובסביבות סטניסלבוב, כיום איוונו-פרנקיבסק. במהלך תקופת מעצרו הצליח ולס לכתוב יומן, ששרד איתו את המלחמה.

ב-19 בנובמבר 1943 ניסו האסירים לברוח, במבצע מתואם. רובם נהרגו בעת ניסיון הבריחה. ולס הסתתר ברפת בחוותו של איכר פולני במשך ארבעה חודשים, עם 16 יהודים אחרים. שישה אחיו ואחיותיו וכן הוריו נרצחו על ידי הנאצים ועוזריהם. דודו נרצח ב-16 בנובמבר 1942 בסטויאנוב. מתוך 76 בני משפחתו הקרובים, רק הוא שרד.
לאחר השחרור בידי הצבא האדום באפריל 1944 עבד ולס בלבוב במנהל הרכבות האוקראיני והיה מקיים נסיעות עבודה לקייב ולמוסקבה. הוא נפגש עם ההיסטוריון הסובייטי ולדימיר פבלוביץ' בלאייב  ושוחח עמו על האפשרות שיתרום למחקר על טבח הפרופסורים של לבוב  ביולי 1941 עם בני משפחותיהם, מכיוון שיחידה 1005 בה הועסק ולס אולצה לשרוף בין היתר גם את גופותיהם. ולס נקב במספר 38 נרצחים, ונקב בשמות של חלקם: קז'ימייש ברטל, טדאוש אוסטרובסקי , וולודז'ימייז' סטוז'ק  וטדאוש בוי-ז'לנסקי .

עם סיפוח חלק משלזיה לאוקראינה הסובייטית, הועבר חלק מהאוכלוסייה הפולנית לאותו חלק של שלזיה שכעת שכן בפולין בגבולותיה החדשים. ולס הועבר גם הוא לשם והחל ללמוד הנדסה בבית ספר לטכנאים בגלייביץ. ההיסטוריון פיליפ פרידמן החל לקרוא את היומן שכתב ולס בתקופת השואה וששרד, ועל סמך היומן כתב ופרסם ספר על יחידת המוות זונדרקומנדו 1005. בשנת 1958 פורסמה מהדורה בגרמנית של ספר זה וב-1963 - מהדורה באנגלית.
לאחר פוגרום קרקוב ופוגרום קיילצה חשש ולס להישאר בפולין. הוא עבר למחנה עקורים באזור הכיבוש האמריקאי בגרמניה והחל ללמוד ב. שם הביא למעצרו של פושע המלחמה יוהאן ראוך (Johann Rauch) בעזרת חבריו, עמיתיו למאסר בשנות המלחמה, דוד מנוסביץ' ומקס הניג. ראוך הוסגר ל בהתאם להצהרת מוסקבה. בני משפחתו של ראוך ניסו לשכנע את ולס להעיד לטובתו של ראוך במשפט. ראוך הוצא להורג ב-1949.

ולס תוחקר על ידי החוקרים שאספו ראיות לקראת משפטי נירנברג אך הצהרתו לא נכללה לבסוף בחומר הראיות שהוצג במשפט. עם זאת, הוא העיד במשפטו של פאול בלובל, בלובל הוצא להורג ב-1951. ולס קיבל תואר דוקטור בהנדסה ב-1949 במינכן ועזב לארצות הברית, שם היה עמית מחקר באוניברסיטת ניו יורק. לאחר מכן היה מהנדס במגזר הפרטי.

במאי 1961 העיד במשפט אייכמן.

כתביו
 Leon Weliczker Wells: Shattered faith : a Holocaust legacy, Lexington, Ky. : University Press of Kentucky, 1995
 Leon Weliczker Wells: Und sie machten Politik : die amerikanischen Zionisten und der Holocaust, München : Knesebeck & Schuler, 1989
 Leon Weliczker Wells: Der Register der Gemeinden : Enzyklopädie der jüdischen Gemeinden in Polen, Zweiter Band, Ost-Galizien
 Leon W. Wells: Hophni : sein Leben und seine Abenteuer, bis er in Pimlico zu Hause war (mit: Traut Felgentreff; Frieda Wiegand), Ebenhausen bei München: Langewiesche-Brandt 1967
 Leon W. Wells: Ein Sohn Hiobs, Übers. aus d. Engl. von H. Th. Asbeck. München : C. Hanser 1963
 Leon Weliczker Wells: The Janowska road, New York : Holocaust Libr., 1999 [zuerst Macmillan 1963] .
 Leon Weliczker: Mathematische Vorschule für Ingenieure und Naturforscher : eine Anleitung zum selbständigen mathematischen Denken und zur Handhabung der mathematischen Lösungsmethoden, München : R. Oldenbourg, 1950
 Leon Weliczker: Der Querstoss auf einen frei aufliegenden Balken, München, Techn. H., Diss. v. 13. Aug. 1949 (Nicht f. d. Austausch)
 Leon Weliczker: Brygada śmierci, Łódź 1946
ספרות
 Jens Hoffmann: „Das kann man nicht erzählen“. „Aktion 1005“ – wie die Nazis die Spuren ihrer Massenmorde in Osteuropa beseitigten. KVV Konkret, Hamburg 2008,  (Konkret – Texte 46/47 Ermittlung).
 Eintrag bei American men & women of science / A biographical directory of today's leaders in physical, biological and related sciences. Gale, Detroit 1989.

קישורים חיצוניים
 Todeslager Janowska, bei deathcamps
 Leon Weliczker Wells testemony at Eichman trial bei youtube
 Zeugenaussage Wells beim Eichmann-Prozess, Sitzung 22 und 23, im Nizkor Project. Bei der Befragung wurden Angaben zur Person gemacht.
 Marcy Oster: Survivor who testified at Nuremberg, Eichmann trials, dies, 24. Januar 2010, Jewish Telegraphic Agency

הערות שוליים

קטגוריה:מהנדסים יהודים אמריקאים
קטגוריה:מהנדסים יהודים פולנים
קטגוריה:מחברים
קטגוריה:כותבי אוטוביוגרפיה פולנים
קטגוריה:כותבי אוטוביוגרפיה אמריקאים
קטגוריה:אסירים בגטו לבוב
קטגוריה:אסירים במחנות ריכוז
קטגוריה:ניצולי השואה: אוקראינה
קטגוריה:משפט אייכמן: עדים
קטגוריה:ספרות השואה
קטגוריה:יהודים שהיגרו מפולין לארצות הברית
קטגוריה:אמריקאים שנולדו ב-1925
קטגוריה:אמריקאים שנפטרו ב-2009